b'\n_START_ARTICLE_\nToast\n_START_SECTION_\nJuoni\n_START_PARAGRAPH_\nNigel Slater pit\xc3\xa4\xc3\xa4 ruoanlaitosta, kun taas h\xc3\xa4nen kroonista astmaa sairastava \xc3\xa4itins\xc3\xa4 (Victoria Halmiton) on surkea kokki. Sairaus pahenee, ja samalla tulehtuu my\xc3\xb6s Nigelin suhde is\xc3\xa4\xc3\xa4ns\xc3\xa4. \xc3\x84idin kuoltua t\xc3\xa4m\xc3\xa4 alkaa viett\xc3\xa4\xc3\xa4 iltojaan vastaeronneen siivojan neiti Potterin (Helena Bonham Carter) kanssa, jonka erikoisia sitruunamarenkipiiraita herra Slater rakastaa. Pari aloittaa suhteen ja muuttaa Herefordshiren maaseudulle Nigelin kanssa, joka ei voi siet\xc3\xa4\xc3\xa4 is\xc3\xa4ns\xc3\xa4 uutta kumppania._NEWLINE_Nigel l\xc3\xb6yt\xc3\xa4\xc3\xa4 lohdutusta koulunsa kotitaloustunneilta, ja k\xc3\xa4ytt\xc3\xa4\xc3\xa4 kehittyvi\xc3\xa4 ruoanlaittotaitojaan is\xc3\xa4ns\xc3\xa4 miellytt\xc3\xa4miseen muuttuen pian kilpailijaksi neiti Potterille. Ylet\xc3\xb6n ruoka saa kuitenkin herra Slaterin lihomaan ja muuttumaan temperamenttisemmaksi. Nigel saa ty\xc3\xb6n paikallisesta pubista v\xc3\xa4ltt\xc3\xa4\xc3\xa4kseen neiti Potteria, ja rakastuu samalla kipe\xc3\xa4sti vuokraem\xc3\xa4nt\xc3\xa4ns\xc3\xa4 poikaan (Ben Aldridge). Suhde loppuu kuitenkin lyhyeen j\xc3\xa4lkimm\xc3\xa4isen muuttaessa toiseen kaupunkiin._NEWLINE_Kun herra Slater kuolee neiti Potterin sy\xc3\xb6tt\xc3\xa4m\xc3\xa4n ruoan aiheuttamaan syd\xc3\xa4nkohtaukseen, Nigel p\xc3\xa4\xc3\xa4tt\xc3\xa4\xc3\xa4 pakata tavaransa ja muuttaa Lontooseen. _NEWLINE_L\xc3\xa4htiess\xc3\xa4\xc3\xa4n h\xc3\xa4n kiitt\xc3\xa4\xc3\xa4 neiti Potteria ja k\xc3\xa4velee sitten entisest\xc3\xa4 kodistaan ulos. H\xc3\xa4n saapuu hotelliin, jonka kokki (Nigel Slater) tarjoaa h\xc3\xa4nelle t\xc3\xb6it\xc3\xa4.\n_START_SECTION_\nKritiikki\n_START_PARAGRAPH_\nSlaterin sisarpuolet Ann ja June Perrens ovat kritisoineet Toastia toteamalla, ett\xc3\xa4 heid\xc3\xa4n \xc3\xa4itins\xc3\xa4 Dorothy Perrens \xe2\x80\x93 elokuvassa nimell\xc3\xa4 \xe2\x80\x9dMrs. Potter\xe2\x80\x9d \xe2\x80\x93 oli virheellisesti esitetty viettelev\xc3\xa4n\xc3\xa4 siivoojana, joka usein k\xc3\xa4ytti rivoa kielt\xc3\xa4, ja ett\xc3\xa4 Slaterin is\xc3\xa4 \xe2\x80\x93 elokuvassa \xe2\x80\x9dAlan\xe2\x80\x9d \xe2\x80\x93 oli my\xc3\xb6s esitetty negatiivisella tavalla, vaikkakin he my\xc3\xb6nt\xc3\xa4v\xc3\xa4t, ett\xc3\xa4 Tony ei erityisemmin pit\xc3\xa4nyt pojastaan. He my\xc3\xb6s sanovat, ett\xc3\xa4 vaikka Perrens oli hyv\xc3\xa4 kokki, h\xc3\xa4n ei koskaan tarjoillut sitruunamarenkipiirasta, ja ett\xc3\xa4 heid\xc3\xa4n is\xc3\xa4puolensa kuoli rasittavan tenniksen pelaamisen aiheuttamaan rintakipuun, eik\xc3\xa4 heid\xc3\xa4n \xc3\xa4itins\xc3\xa4 tahalliseen ylensy\xc3\xb6tt\xc3\xa4miseen, kuten Toastissa esitet\xc3\xa4\xc3\xa4n. Slater ei ole vastannut kritiikkiin.'